Návrh na poskytnutie investičnej pomoci pre Magneti Marelli Slovakia, s.r.o., so sídlom Porubského 2, 811 06 Bratislava

Magneti Marelli Slovakia, s.r.o., so sídlom Porubského 2, Bratislava 811 06, 
IČO: 36 751 758 podala podľa § 12 zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov (ďalej len „zákon o investičnej pomoci“) žiadosť o poskytnutie investičnej pomoci na investičný zámer: “Rozšírenie existujúceho výrobného závodu v priemyselnom parku Kechnec“ v katastrálnom území Kechnec, okres Košice–okolie, (ďalej len „investičný zámer“).

Na realizáciu investičného zámeru požaduje Magneti Marelli Slovakia, s.r.o. investičnú pomoc podľa § 2 ods. 1 zákona o investičnej pomoci vo forme úľavy na dani z príjmu v nominálnej výške 27 500 000 Eur.

(A) Stručná charakteristika žiadateľa (prijímateľ) investičnej pomoci

Žiadateľom a príjímateľom investičnej pomoci je spoločnosť Magneti Marelli Slovakia, s.r.o., ktorá podniká v oblasti výroby elektrických a elektronických prístrojov pre motorové vozidlá.
Magneti Marelli Slovakia, s.r.o., (ďalej len „žiadateľ alebo prijímateľ“) je zapísaná v Obchodnom registri Slovenskej republiky nasledovne:

Sídlo:
Porubského 2, 811 06 Bratislava 
IČO:
36 751 758 
Registrácia: Obchodný register Okresného súdu Bratislava I, oddiel: Sro, vložka č.: 46448/B.
Dátum registrácie: 14. 03. 2007

Žiadateľ nie je malý ani stredný podnik podľa Prílohy č. I Nariadenia Komisie (ES)               č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách). 
Základné imanie spoločnosti Magneti Marelli Slovakia, s.r.o. je tvorené:

· vkladom spoločníka Magneti Marelli S.p.A., Viale Aldo Borletti 61/63, Corbetta (Miláno) 200 11,Taliansko, vo výške 60 006 639 Eur.

(B) Stručná charakteristika investičného zámeru

Investičný zámer: Rozšírenie existujúceho výrobného závodu v priemyselnom parku Kechnec
Číslo SK NACE: 29.31.0
Výroba elektrických a elektronických prístrojov pre motorové vozidlá
Plánované parametre investície:

Vybraná lokalita: obec Kechnec, okres Košice-okolie, Košický kraj

Priemerná miera evidovanej nezamestnanosti v okrese Košice-okolie k 31. 12. 2010 bola         20,98 %.
Výrobná kapacita:     Body vehicle 3 700 000 ks/rok

Informovanie a navigácia 600 000 ks/rok

Palubné dosky 2  500 000 ks/rok

Umiestnenie produkcie: Európska únia

Celková výška oprávnených nákladov: 60 000 000 Eur

Priama zamestnanosť: 612 pracovných miest 

Podiel nových strojov a zariadení na celkových oprávnených nákladoch: > 80 %

Plánovaná výška oprávnených nákladov investície                                         

v Eur
	
	2013
	2014
	2015
	2016
	2017
	Celkom

	budovy
	1 500 000
	1 800 000
	300 000
	0
	0
	3 600 000

	stroje, prístroje a zariadenia
	18 627 000
	15 207 000
	13 310 000
	5 245 000
	4 011 000
	56 400 000

	SPOLU
	20 127 000
	17 007 000
	13 610 000
	5 245 000
	4 011 000
	60 000 000


Začiatok investície: I. kvartál roka 2013
Začiatok výroby: II. kvartál roka 2017

Rok dosiahnutia plánovaného objemu výroby: 2017
Plánovaný počet vytvorených nových pracovných miest

	
	2013
	2014
	2015
	2016
	2017
	Spolu

	Nové pracovné miesta
	50
	53
	54
	88
	367
	612

	Kumulatívne
	50
	103
	157
	245
	612
	612


(C) Požadovaná investičná pomoc:

V súvislosti s realizáciou investičného zámeru: “Rozšírenie existujúceho výrobného závodu 
v priemyselnom parku Kechnec“, v okrese Košice–okolie požiadal žiadateľ o investičnú pomoc v celkovej výške 27 500 000 Eur vo forme:

·   úľavy na dani z príjmu vo výške 27 500 000 Eur.

Predpokladané čerpanie investičnej pomoci                     
v Eur

	Rok
	Daňová úľava

	2017
	5 321 520,00

	2018
	5 439 776,00

	2019
	5 475 252,80

	2020
	5 747 241,60

	2021
	5 516 209,60

	 Spolu
	27 500 000,00


Požadovaná investičná pomoc na 1 pracovné miesto 27 500 000/612 = 44 934,64 Eur
Plánovaná priemerná mesačná hrubá mzda vrátane príspevkov a odvodov: 765 Eur
Plánovaný zdroj financovania investičného zámeru 



v Eur

	
	2013
	2014
	2015
	2016
	2017-2021
	Celkom


	Vlastné finančné prostriedky
	13 252 000
	10 132 000
	6 735 000
	-1 630 000
	4 011 000
	32 500 000

	pôžičky
	6 875 000
	6 875 000
	6 875 000
	6 875 000
	-27 500 000
	0

	Štátna pomoc podľa zákona o investičnej pomoci 
	0
	0
	0
	0
	27 500 000
	27 500 000

	SPOLU 
	20 127 000
	17 007 000
	13 610 000
	5 245 000
	4 011 000
	60 000 000


(D) Hodnotenie

Pri posudzovaní investičného zámeru sa vychádzalo z nasledujúcich podkladov:

· investičného zámeru, ktorý žiadateľ podal 30. 11. 2011,

· odborného posudku SARIO z 16. 12. 2011.
Vzhľadom na to, že:

· v prípade poskytnutia investičnej pomoci ide o výhodu poskytovanú prijímateľovi (verejné zdroje),

· táto výhoda zvýhodňuje podnikanie, pretože investičná pomoc umožní prijímateľovi znížiť náklady na realizáciu investície, ktorú by musel na túto investíciu vynaložiť, čím je mu poskytnutá výhoda na úkor iných konkurujúcich spoločností,

· hrozí narušenie hospodárskej súťaže, pretože z predložených podkladov vyplýva, 
že prijímateľovi investičná pomoc umožní rozšíriť existujúci podnik na výrobu elektrických a elektronických prístrojov pre motorové vozidlá, čím sa zvýši výrobná kapacita, pričom produkcia prijímateľa bude vyvážaná aj do štátov Európskej únie, 

· poskytnutím výhody môže byť dotknutý obchod medzi Slovenskou republikou 
a členskými štátmi Európskej únie, a to tým, že realizáciou investície sa zvýši výrobná kapacita, pričom produkcia prijímateľa bude vyvážaná do štátov Európskej únie, 

ide o štátnu pomoc spĺňajúcu definičné znaky pomoci v zmysle článku 107 ods. 1 Zmluvy 
o fungovaní Európskej únie.

V článku 107 ods. 1 Zmluvy o fungovaní Európskej únie sa stanovuje všeobecná zásada zákazu štátnej pomoci v rámci Európskej únie.

V zmluve sa však ustanovujú určité výnimky, ktoré sú stanovené v článku 107 ods. 2 a 3 Zmluvy o fungovaní Európskej únie, na ktorých základe možno štátnu pomoc považovať 
za zlučiteľnú s vnútorným trhom. 
V súlade s článkom 107 ods. 3 písm. a) Zmluvy o fungovaní Európskej únie možno pomoc považovať za zlučiteľnú s vnútorným trhom, ak podporuje hospodársky rozvoj oblastí, 
v ktorých je životná úroveň mimoriadne nízka, alebo v ktorých existuje mimoriadne vysoká nezamestnanosť.

V súlade s článkom 107 ods. 3 písm. c) Zmluvy o fungovaní Európskej únie možno pomoc považovať za zlučiteľnú so spoločným trhom, ak podporuje rozvoj určitých hospodárskych aktivít alebo oblastí za predpokladu, že táto pomoc nepriaznivo neovplyvní podmienky obchodu tak, že by to bolo v rozpore so spoločným záujmom.  

Vzhľadom na to, že cieľom pomoci je podpora rozšírenia existujúceho podniku v regióne NUTS 2, východné Slovensko, Košický kraj, požadovaná pomoc spadá pod výnimku podľa článku 107 ods. 3 písm. a) Zmluvy o fungovaní Európskej únie.

Žiadateľ si je vedomý, že pri realizácii investičného zámeru musí dodržať ustanovenia zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.

Spoločnosť Magneti Marelli Slovakia, s.r.o. preukázala motivačný účinok v zmysle Článku 8 bod 3. písm. e) Nariadenia komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách).

Na základe analýzy porovnávajúcej situáciu – úroveň plánovanej činnosti bez investičnej pomoci a s poskytnutou investičnou pomocou, vyplýva, že bez poskytnutia investičnej pomoci by sa investičný zámer v plánovanom rozsahu nerealizoval.

(E) Právna analýza

Požadovaná investičná pomoc spĺňa definičné znaky regionálnej investičnej pomoci, cieľom ktorej je podpora rozšírenia existujúcich výrobných kapacít existujúceho podniku.

Pri posudzovaní zlučiteľnosti navrhovanej štátnej pomoci so spoločným trhom treba postupovať v súlade:

· so zákonom o investičnej pomoci, 

· s Usmerneniami pre národnú regionálnu pomoc na roky 2007 – 2013 (2006/C 54/08) (ďalej len „usmernenia“),

· s Nariadením vlády Slovenskej republiky č. 481/2011 Z. z., ktorým sa ustanovuje maximálna intenzita investičnej pomoci a výška investičnej pomoci podľa formy investičnej pomoci a miery nezamestnanosti v okresoch podľa jednotlivých regiónov Slovenskej republiky (ďalej len „nariadenie“),

· s Nariadením Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách).

Podľa usmernení sa štátna pomoc môže poskytnúť na podporu hospodárskeho rozvoja regiónov, v ktorých je životná úroveň mimoriadne nízka alebo v ktorých je vysoká nezamestnanosť, t. j. regionálna pomoc je určená na rozvoj znevýhodnených regiónov s cieľom podporiť investície a rozvoj pracovných miest v trvalom kontexte.

Zlučiteľnosť štátnej pomoci so spoločným trhom môže byť prípustná v zmysle regionálnej pomoci iba vtedy, ak je garantovaná rovnováha medzi výsledným narušením hospodárskej súťaže a výhodami vyplývajúcimi z pomoci. 

Uvedená investícia má byť uskutočnená v katastri obce Kechnec, okres Košice-okolie, t. j. v regióne NUTS 2 východné Slovensko, ktorý spadá pod vymedzenie regiónov podľa čl. 107 ods. 3 písm. a) Zmluvy o fungovaní EÚ.
Pri posudzovaní regionálneho prínosu uvedeného investičného projektu sa analyzoval súbor faktorov s dôrazom na špecifické faktory regiónu. Pri stanovovaní intenzity štátnej pomoci 
sa vychádzalo z miery nezamestnanosti v okrese Košice-okolie a z vplyvu investičného projektu na región. 

Podľa údajov Ústredia práce, sociálnych vecí a rodiny v okrese Košice-okolie dosiahla priemerná ročná miera evidovanej nezamestnanosti za rok 2010 v okrese Košice-okolie bola 20,98 %.
Podľa § 1 písm. a) nariadenia sa okres Košice-okolie zaraďuje do zóny A.

Vzhľadom na to, že výška oprávnených nákladov je viac ako 50 miliónov Eur a v súvislosti s investičným zámerom sa vytvorí viac ako 612 nových pracovných miest, maximálna intenzita investičnej pomoci musí byť znížená v súlade s § 3 ods. 1 písm. a) a b) nariadenia.

V súlade s mechanizmom znižovania podľa § 3 ods. 1 nariadenia, maximálna investičná pomoc v tomto prípade predstavuje 45,83 % GGE.
Výška oprávnených nákladov je dôležitá z hľadiska posúdenia účinkov investičnej pomoci investičného zámeru na hospodársku súťaž, pretože tieto náklady sú základom na stanovenie maximálnej výšky investičnej pomoci. 

S rastom hodnoty investície sa v dôsledku percentuálneho určenia maximálnej intenzity investičnej pomoci zvyšuje hodnota investičnej pomoci, teda i  konkurenčná výhoda žiadateľa a tým aj deformačné účinky investičnej pomoci na hospodársku súťaž.

S rastom hodnoty investície sa v dôsledku percentuálneho určenia maximálnej intenzity investičnej pomoci zvyšuje hodnota štátnej pomoci, teda i  konkurenčná výhoda investora a tým aj deformačné účinky tejto pomoci na hospodársku súťaž.

V prípade tohto projektu je výška oprávnených  nákladov 60 000 000 Eur, pričom investíciou sa predpokladá vytvoriť 612 nových pracovných miest.

Oprávnené náklady v projekte sú definované v súlade s § 8 ods.1 písm. a) zákona o investičnej pomoci.

Žiadateľ v investičnom zámere deklaruje, že 54 % oprávnených nákladov poskytne prostredníctvom svojich vlastných zdrojov alebo externého financovania, ktoré nezahŕňa štátnu pomoc.

Ku koncu decembra 2017 plánuje žiadateľ v priamej súvislosti s projektom vytvoriť 612 nových pracovných miest. Je teda možné konštatovať, že projekt bude mať priaznivý vplyv 
na zvýšenie zamestnanosti v košickom regióne.

Podľa § 19 ods. 2 zákona o investičnej pomoci, o poskytnutie investičnej pomoci na ďalší investičný zámer môže ten istý prijímateľ investičnej pomoci požiadať až po skončení investičného zámeru, na ktorý mu bola schválená investičná pomoc.

Magneti Marelli Slovakia, s.r.o. bola vládou SR v predchádzajúcom období schválená investičná pomoc na investičný zámer: „Vybudovanie závodu na výrobu elektronických komponentov a na montážne operácie finálnych produktov“ v lokalite Kechnec, 
okres Košice-okolie v priebehu rokov 2007 – 2011 vo výške 14 716 158,80 Eur (443 390 000 Sk) a to vo forme úľavy na dani z príjmov právnických osôb vo výške 13 937 429,46 Eur 
(419 879 000 Sk) a vo forme príspevku na nové pracovné miesta vo výške 778 729,34 Eur (23 460 000 Sk), čo zodpovedá intenzite investičnej pomoci na úrovni 47,44 % v ekvivalente hotovostnej pomoci.

Prvý investičný zámer bol ku dňu podania investičného zámeru “Rozšírenie existujúceho výrobného závodu v priemyselnom parku Kechnec“ ukončený.
Z predložených podkladov vyplýva, že žiadateľ môže splniť všeobecné podmienky podľa                  § 4 zákona o investičnej pomoci a osobitné podmienky podľa § 30a a § 52k zákona 
č. 595/2003 Z. z. o dani z príjmov v znení neskorších predpisov. 

(F) Intenzita investičnej pomoci a výška investičnej pomoci

Podľa § 3 písm. h) zákona o investičnej pomoci, intenzita investičnej pomoci sa počíta ako percentuálne vyjadrenie z celkovej výšky oprávnených nákladov súvisiacich s realizáciou investičného zámeru, ktoré tvoria:
· výstavba budov 
3 600 000 Eur

· nákup strojov, prístrojov a zariadení
56 400 000 Eur

Celkom
60 000 000 Eur

Podľa bodu 41 usmernení intenzita investičnej pomoci musí byť vypočítaná vzhľadom na ekvivalent hrubej hotovostnej finančnej pomoci. Intenzita investičnej pomoci v ekvivalente hrubej hotovostnej finančnej pomoci (GGE) je diskontovaná hodnota pomoci vyjadrená ako percento diskontovanej hodnoty oprávnených nákladov.

Oprávnené náklady rozvrhnuté do viacerých rokov sa musia na účely stanovenia výšky investičnej pomoci diskontovať na hodnotu v čase jej oznámenia. 

Investičná pomoc splatná v niekoľkých splátkach sa diskontuje na svoju hodnotu v čase oznámenia na základe referenčnej sadzby platnej v čase oznámenia. 

Podľa oznámenia Európskej komisie bola s účinnosťou od 1. 7. - 31. 12. 2011 pre Slovenskú republiku stanovená základná referenčná (diskontná) sadzba vo výške 2,05 %.

Aplikujúc oznámenie Európskej komisie o revízii spôsobu stanovenia základných sadzieb, 
v prípade diskontnej sadzby, ktorá sa používa na výpočet súčasných hodnôt, sa k základnej sadzbe pripočítava marža 100 bázických bodov. 

Diskontovaná hodnota oprávnených nákladov vhodných na poskytnutie investičnej pomoci je 54 426 049,19 Eur.

Diskontovaná hodnota požadovanej investičnej pomoci vo forme úľavy na dani z príjmu je
21 627 522,64 Eur.

Celková intenzita požadovanej investičnej pomoci v ekvivalente hrubej hotovostnej finančnej pomoci (GGE) predstavuje 39,74 % čo je pod maximálnou možnou intenzitou pomoci podľa nariadenia.

(G) Záver

Vzhľadom na to, že intenzita pomoci pre investičný zámer neprekračuje maximálnu možnú intenzitu pomoci podľa nariadenia, požadovaná výška investičnej pomoci je v súlade s nariadením a zákonom o investičnej pomoci.

Na základe vyššie uvedeného hodnotenia, Ministerstvo hospodárstva Slovenskej republiky navrhuje schváliť investičnú pomoc formou úľavy na dani z príjmu v maximálnej nominálnej výške 27 500 000 Eur, 

za týchto podmienok:

1. Prijímateľ nezačal práce na investičnom zámere skôr, ako mu bolo doručené písomné oznámenie Ministerstva hospodárstva Slovenskej republiky o tom, že spĺňa podmienky na poskytnutie investičnej pomoci.
2. Prijímateľ najneskôr do 12 mesiacov odo dňa doručenia rozhodnutia o schválení investičnej pomoci začne obstarávanie dlhodobého hmotného majetku a najneskôr 
do piatich rokov odo dňa doručenia rozhodnutia o schválení investičnej pomoci začne vykonávať podnikateľskú činnosť uvedenú v investičnom zámere.
3. Prijímateľ zrealizuje investičný zámer vo všetkých podstatných ohľadoch v súlade s parametrami, ktoré sú uvedené v podkladoch do piatich kalendárnych rokov 
od vydania rozhodnutia o schválení investičnej pomoci. Celkové oprávnené náklady, ktoré budú vynaložené v súvislosti s investičným zámerom, dosiahnu minimálnu výšku 
60 000 000 Eur. Oprávnenými nákladmi na účely obstarania dlhodobého hmotného investičného majetku sú obstarávacie ceny budov, strojov, prístrojov a zariadení.
4. Prijímateľ investičnej pomoci do konca roku 2017 vynaloží minimálne 56 400 000 Eur na nákup strojov a zariadení, ktoré musia byť nové.

5. Podmienka č. 3. nebráni výmene zariadenia alebo vybavenia, ktoré zastaralo v dôsledku rýchlych technologických zmien za predpokladu, že podnikateľská činnosť v danom regióne počas uvedeného obdobia bude zachovaná.
6. Prijímateľ investičnej pomoci zachová investíciu počas čerpania investičnej pomoci, najmenej však počas piatich zdaňovacích období, nasledujúcich po zdaňovacom období, v ktorom prijímateľ skončil investičný zámer. Dátum ukončenia investičného zámeru prijímateľ písomne oznámi Ministerstvu hospodárstva Slovenskej republiky. 
7. Prijímateľ vytvorí v priamej súvislosti s investičným zámerom minimálne 612 nových pracovných miest do konca roku 2017.
8. Nové pracovné miesta vytvorené v priamej súvislosti s investičným zámerom musia byť zachované a obsadené najmenej po dobu piatich rokov odo dňa ich vytvorenia a uzatvorenia príslušných pracovných zmlúv, na základe ktorých dôjde k prvému obsadeniu takto vytvorených pracovných miest. 

9. Celková hodnota poskytnutej regionálnej investičnej pomoci na realizáciu investičného zámeru neprekročí nominálnu hodnotu 27 500 000 Eur. 

10. Prijímateľ bude realizovať investičný zámer tak, že najmenej 54 % hodnoty oprávnených nákladov musí byť financovaných z vlastných zdrojov alebo prostredníctvom externého financovania, ktoré nezahŕňa investičnú pomoc.
11. Celková hodnota poskytnutej regionálnej investičnej pomoci na realizáciu investičného zámeru neprekročí intenzitu investičnej pomoci 39,74 % GGE.

12. Prijímateľ ku dňu poskytnutia investičnej pomoci a počas celej doby poskytovania investičnej pomoci bude mať vyrovnané všetky daňové povinnosti, odvody poistného na dôchodkové zabezpečenie, nemocenské poistenie a zdravotné poistenie.

13. Prijímateľ umožní kontrolným orgánom Ministerstva hospodárstva Slovenskej republiky, Ministerstvu financií Slovenskej republiky, príslušnému daňovému úradu alebo iným príslušným štátnym orgánom (ďalej len „kontrolné orgány“) kontrolu plnenia podmienok, za ktorých sa investičná pomoc schválila. Ak kontrolné orgány zistia, že prijímateľ neplní podmienky, za ktorých sa investičná pomoc schválila, ďalšie poskytovanie investičnej pomoci sa zastaví a prijímateľ musí vrátiť alebo odviesť už poskytnutú neoprávnenú investičnú pomoc do štátneho rozpočtu. 
14. Prijímateľ je povinný počas celej doby čerpania investičnej pomoci plniť všeobecné podmienky podľa § 15 ods. 8 až 10 zákona o investičnej pomoci a dodržať podmienky 
§ 30a a 52k zákona č. 595/2003 Z. z. o dani z príjmov v znení neskorších predpisov. 

